500 теңге

### 2006 жылғы үлгідегі номиналы 500 теңгелік банкнотаның сипаттамасы
150 px|right
150 px|right
Банкнота өлшемі 130х67 қағазда дайындалған.

Бет жағы: басым түсі көкшіл-сұр, басым бейнесі – тігінен. Орталық бөлігінде *«Астана-Бәйтерек»* монументі бейнеленген. Банкнотаның ортасында қара, көгілдір және көк жолақтарда Қазақстан Республикасының мемлекеттік әнұраны ноталарының фрагменттері ақ түспен бейнеленген, осы жерге номиналдың сандық белгісінің контуры ақ сызықтармен жүргізілген. *«[[Бәйтерек]]»* монументінің сол жағында Қазақстан Республикасының мемлекеттік елтаңбасы көк түспен бейнеленген. Жоғарғы оң жақ бөлігінде Қазақстан Республикасының мемлекеттік туы бейнеленген. Банкнотаның төменгі жағында ашық алақан бейнеленген. Төменгі оң жақ бұрышында тігінен номиналдың мемлекеттік тілдегі әріппен белгісі орналасқан. Мемлекеттік әнұран ноталары астында эмитент банктің атауы мемлекеттік тілде *«[[Қазақстан Ұлттық банкі|ҚАЗАҚСТАН ҰЛТТЫҚ БАНКІ]]»* орналасқан, оның астында жалған ақша жасау жауапкершілігін ескертетін *"Банкноттарды қолдан жасау заңмен қудаланады"* деген мемлекеттік тілдегі жазу орналасқан.

Сырт жағы: басым түсі көкшіл-сұр, басым бейнесі – көлбеу. Негізгі бейнесі: Қазақстан картасының контуры, алдыңғы жоспарда ҚР Қаржы министрлігінің үйі, Астана қаласы әкімшілігінің үйі, артқы жоспарда теңіз үстіндегі шағала. Сол жақ төменде және оң жақ үстінде банкнота номиналының сандық белгісі, ал орта жақ төменде - орыс тіліндегі әріппен белгісі орналасқан. Ортасында жоғары жағында *«ҚАЗАҚСТАН ҰЛТТЫҚ БАНКІ»* жазуы және эмитент банктің логотипі басылған. Жалған ақша жасау жауапкершілігін ескертетін *"Подделка банкнот преследуется по закону"* деген орыс тіліндегі жазу ашық жердің жоғарғы сол жақ бұрышында орналасқан.

### 1999 жылғы үлгідегі құны 500 теңгелік банкноттың сипаттамасы
150 px|right
500 теңгелік банкнот көлемі 144х69 мм ақ қағазға дайындалған.

ЛБет жағы: негізгі бейне - философ, ойшыл, ғалым Әл-Фарабидің (870-950 жылдары) қырынан салынған портреті. Портреттің оң жағына ою-өрнек әшекейі салынып, металл бояумен орындалған *"500"* саны интаглио бояуымен алмастырылған және банкнотты қай бұрышынан қарауға байланысты *"500"* санының бейнесі көрінетін болады. Банкноттың бет жағындағы оң жақ жоғарғы және төменгі бөлігіндегі металл бояумен салынған өрнек *"500"* саны жазылған микрошрифтке ауыстырылған.

Сырт жағы: негізгі бейне - Қожа Ахмет Ясауи кесенесінің бір үзігі.

### 1999 жылғы үлгідегі номиналы 500 теңгелік банкнот
150 px|right
Көлемі 144х69 мм.

Бет жағы: басым түстер - көк, көкшіл. Оң жағына философ, ойшыл, ғалым Әл-Фарабидің (870 -950 жылдары) қырынан салынған портреті бейнеленген. Сол жағында көкшіл-көк түспен "Қазақстан Ұлттық Банкі" деп жазылған. Портреттің сол жағында су тамғы белгілер: Әль-Фарабидің қырынан салынған суреті бар және ақшаның номиналы жазылған. Портреттің сол жағында металсыздандырылған жіпке "Қазақстан" деп жазылған және *"500"* саны көрінеді. Портреттің оң жағына алтын бояумен *"500"* саны екі рет салынған немесе банкнотты қай бұрыштан қарауға байланысты пайда болатын қазақтың ою-өрнегі.

Портреттің оң жағына тігінен қызыл бояумен салынған көлемі әр түрлі реттік нөмір қойылған. Жоғарыда, портреттің оң жағына көлденеңінен қара бояумен реттік нөмір жазылған. Портреттің сол жағына номиналы ірі сандармен және әріптермен көрсетілген, олардың астына Қазақстан Республикасының Ұлттық Банкі Төрағасының қолы қойылып, шығарылған жылы жазылған.

ОСырт жағы: Басым түстер - көк, көкшіл. Негізгі бейне - Қожа Ахмет Ясауи кесенсінің бір үзігі. Кесене бейнесінің оң жағына ақшаның номиналы санмен және жазумен көрсетілген. Жоғарғы сол жағына *"Подделка банкноты преследуется по закону"* деп жазылған.

### 1994 жылғы үлгідегі номиналы 500 теңгелік банкнот
150 px|right
Көлемі 144х69 мм.

Банкноттың орта тұсына басым түсі қызыл болып келетін номиналы жазылған. Номиналдың астына Қазақстан Республикасының Ұлттық Банкі Төрағасының қолы қойылып, купюраның шығарылған жылы жазылған.

Оң жағына Шығыстың ұлы ойшылы Әль-Фарабидің портреті бейнеленіп, портреттің төменгі жағына астына аты және өмір сүрген жылдары жазылған. Портреттің оң жақ бұрышында ою-өрнекпен өрнектелген.

Банкноттың орталық бөлігінің сол жағындағы жоғарғы және төменгі бөліктері қазақтың ою-өрнегімен көмкерілген Әль-Фарабидің тура қарап отырған суретінінің су тамғы белгілері бар, Әль-Фарабидің су тамғы портретінің оң жағында Қазақстан Республикасының елтаңбасы бейнеленген. Нөмір екі рет қайталанады: оң жақ шетінде тігінен және елтаңбаның үстіне көлденеңінен жазылған. Нөмір жеті саннан және сериясын білдіретін екі әріпті префикстен тұрады.

Сыртында сол жағына Қожа Ахмет Ясауи кесенсінің бір үзігі бейнеленген. Төменгі оң жақ бұрышында су тамғы белгінің астында ақшаның номиналы екі түсті етіп санмен және жазумен көрсетілген.

## Тағы қараңыз
* 500 теңге
* Ақша
* Банкноттар
* Валюта
* Қазақстан теңгесі
* Теңге нышаны

## Сілтемелер
* 500 теңге 
* Валюта Казахстана 

## Дереккөздер


Санат:Қазақ теңгесі